stanford-oval/wikipedia huggingface dataset:
אגם

ערך זה עוסק בסוג של מקווה מים. אם התכוונתם למשמעות אחרת, ראו .
אגם בצרפת.
אגם בלד בסלובניה
אגם בקולומביה הבריטית
אגמי פליטביצה בקרואטיה
חוף אגם בישראל חוף בכנרת ליד טבריה
אגמון הסופרלנד בראשון לציון.
אֲגַם או ימה הוא גוף גדול של מקווה מים (בדרך כלל מים מתוקים) המוקף יבשה.
אגמים גדולים נקראים לפעמים "ים", וימים קטנים נקראים לפעמים "אגם". למשל, ים כנרת וים המלח הם למעשה אגמים. האגם הגדול בעולם הוא מלוח – הים הכספי. האגם העמוק ביותר הוא ימת באיקל בסיביר. המונח אגם משמש גם לתיאור אתרים יבשים בדרך כלל המתמלאים מים רק לאחר גשמים כבדים, כמו למשל אגם אייר באוסטרליה.
אגמים יכולים להיווצר בדרכים מגוונות:
אגמים טקטוניים – נוצרו עקב תזוזות טקטוניות של הלוחות היבשתיים. לדוגמה, ימת באיקל במזרח סיביר, ים כנרת וים המלח מתזוזת השבר הסורי אפריקני.
אגמים וולקניים – נוצרו עקב פעילות געשית: בלועות הר געש (Okama ביפן, ברכת רם ברמת הגולן), או כתוצאה מחסימת נחלים על ידי זרמי לבה ומהתפוררות ושבירה של מגמה מתקררת (אגם החולה).
אגמים שנוצרו עקב גלישת קרקע – גלישת הקרקע חוסמת לעיתים נחלים, במעלה הסכר מתאספים המים ונקווה אגם.
אגמים קרחוניים (גליצאליים) – נוצרו עקב גלישת קרחונים. כאשר הקרחון גולש הוא חורץ במשקלו את הקרקע וסוחף עמו אדמה רבה. המסת הקרחון וקפיאתו מחדש מביאה להתפוררות הקרקע ולהיווצרות מגרעות שבהן נקווים מים. הימות הגדולות בארצות הברית וכן מרבית האגמים בעולם נוצרו בדרך זו.
אגם פרוגליצאלי – אגם שנוצר בין מורנה ועקב נסיגת קרחון.
אגמי המסה – שנוצרו עקב תהליכי המסה כימית של סלעים או מינרלים הגורמות להיווצרות מגרעות שבהן נקווים מים. אגמים כאלו מצויים בעיקר באזור של מסלע גיר ונופי קרסט. אזור הלג'ה הגדולה בסוריה ובאזור מבצר נמרוד ברמת הגולן.
אגמים שנוצרו עקב פעילות נחלים – דמויי פרסה או טבעת. כתוצאה מהשתנות ערוצי נחלים והתנתקותם מהערוץ המרכזי. נפוץ באגמים בסמוך לשפך הנחל לים.
אגמים שנוצרו עקב פעילות הרוח – בעיקר באזורי דיונות, עקב שחיקת הדיונה והסעת החול מעל שכבה אטימה נוצר מקום נמוך שאליו נאספים מים.
אגמים אורגניים (בוג) – אגמים קטנים שנוצרים על קרקעית כבול המתאפיינת בתכולה גבוהה מאוד של חומר אורגני. תהליכי היצירה אינם ברורים לחלוטין. מאופיין על ידי צמחים אקזוטיים אוכלי חרקים, המים בדרך כלל צלולים ומעט חומציים.
אגמים מעשה ידי אדם – כתוצאה מפעילות אנתרופוגנית, דוגמת הקמת סכרים להפקת חשמל (אגם פאוול לפני סכר הובר בארצות הברית, אגם נאצר לפני סכר אסואן במצרים) או אגמים לנופש וקיט (כמו פארק הירקון ואגמון הסופרלנד).
פינלנד ידועה כ"ארץ אלף האגמים", ומינסוטה היא "ארץ רבבת האגמים".
אגמים מחוץ לכדור הארץ

ישנן ראיות המצביעות על קיומם של אגמים גם מחוץ לכדור הארץ.
תצלומים מסוימים שצולמו על ידי חללית המחקר גלילאו מצביעים על מה שנראה כאגמי גופרית על פניו של איו, אחד מירחיו של כוכב הלכת צדק, שנוצרו כתוצאה מפעילות וולקנית, וממצאים שנתגלו על ידי חללית המחקר קאסיני-הויגנס מצביעים ככל הנראה על קיומם של אגמים של מתאן או אתאן על טיטאן, אחד מירחיו של שבתאי.
ישנן גם ראיות המצביעות על כך כי ייתכן שבעבר היו אגמים גם על מאדים, על אף שבעידן הנוכחי תנאי הלחץ והטמפרטורה על כוכב-הלכת אינם מאפשרים קיומם של אגמים.
על פני הירח ישנם אזורים המכונים בשם "אגמים" (בלטינית lacus) על אף שמדובר למעשה במישורים גדולים של בזלת, ולא באגמים של ממש. השם "אגם" השתמר מכיוון שאסטרונומים קדומים שיערו בטעות כי אזורים אלו הם אגמים. מסיבה דומה מישורי בזלת גדולים יותר על־פני הירח מכונים "ימים".
ראו גם

לוך
בילבונג
אגם יבש
אגם באסטוניה
אברהם חפוטא

| --- | --- |

 לידה:  1934 (בן 91 בערך) ה'תרצ"ד מרקש, הרפובליקה הצרפתית השלישית 
 מדינה:  ישראל 
 אב:  יאיר חפוטא 
 
 אתר רשמי
 פרסים והוקרה:  פרס הרב טולידאנו לספרות תורנית (5739) 
 
הרב אברהם חפוטא (נולד בה'תרצ"ד, 1934) הוא ראש כולל "מדרש רמב"ם" בפתח תקווה ובעבר ראש ישיבת הרמב"ם ובית יוסף בתל אביב. חיבר ספרים רבים.
ביוגרפיה

נולד במרקש שבמרוקו לרב יאיר חפוטא, אז ראש השוחטים במרקש וסופר בית הדין של רב העיר משה זריהן ולימים רבה של באר יעקב, בן לשושלת רבנים.
בגיל 14 נלקח על ידי הרב אברהם קלמנוביץ, יחד עם נערים מצטיינים נוספים, ללמוד בישיבת מיר שבארצות הברית. בכניסתו לישיבה נבחן על חמישים דפי גמרא מילה במילה[דרוש מקור]. לאחר זמן קצר עבר לישראל ולמד בישיבת פוניבז'. לאחר מכן למד תקופה קצרה בישיבת פורת יוסף, שם הוסמך לרבנות על ידי הרב עזרא עטייה. בהמשך עבר לישיבת באר יעקב, שם למד חמש שנים, עד שנתבקש לשמש כראש ישיבת הרמב"ם על פי עצת החזון איש[דרוש מקור]. בעת לימודיו בבאר יעקב זכה בפרס משרד הדתות לבני ישיבות מצטיינים לשנת ה'תשי"ג.
הרב חפוטא כיהן כעשרים ושמונה שנה כראש ישיבת הרמב"ם ובית יוסף בתל אביב. בשנות ה-80 הקים את בית המדרש "מדרש הרמב"ם" בפתח תקווה.
פרסם קרוב למאה ספרים בכל תחומי התורה.
בשנת תשמ"ד פסק בד"צ העדה החרדית כי יש להדיח את הרב חפוטא מתפקידו כראש ישיבה בגין מעשים מגונים בתלמידיו. הרב יעקב ישראל קניבסקי גיבה את הפסק. הרב חפוטא הגיב כי מדובר בבדיה ושפסק הדין נגדו אינו תקין.
משפחתו

הרב חפוטא נשוי לאביבה, בתו של שמעון הכהן, מישיבת המקובלים בית אל.
בנו הרב שלמה (נפטר בתש"פ) היה ר"מ בישיבת שבות יעקב, שבראשה עומד חתנו הרב יצחק מניר.
בנו הרב משה יעקב הוא רב קהילת דעת תורה בקליפורניה ומחבר ספר שו"ת "שפתי דעת".
בתו חגית נשואה לרב משה פינטו, ראש ישיבת פאר משה בפתח תקווה ורב שכונות צפון פתח תקווה.
בתו אורה נשואה לרב יצחק מניר ראש ישיבת שבות יעקב בירושלים.
בתו צביה נשואה לרב אברהם שטרית רב שכונה בפתח תקווה ור"מ בכולל מדרש רמב"ם.
אחיו הרה"ג חיים חפותא שליט"א רב קהילת "תפארת ישראל", תל גיבורים, בבני ברק.
ספריו

ראשית ההשלמה - פירוש מקיף על ספר ההשלמה על 17 מסכתות (12 כרכים). על סדרה זו זכה בפרס הרב טולידאנו לספרות תורנית לשנת תשל"ט.
מערכי לב - של תורות ושיעורים על המסכתות מסדר מועד נשים נזיקין הנלמדות בישיבות (10 כרכים).
מענה לשון - שו"ת בהלכה (7 כרכים)
יאיר שמשי - על משלי וקהלת (2 כרכים)
ראש אמנה - על שמונה פרקים לרמב"ם
ראשית דעת - ספרי הגות ומוסר (5 כרכים)
באר אברהם - על התורה
לאבות ובנים - על הגדה של פסח
שמע אברהם - על ספר המצוות לרמב"ם
ביכורי אברהם - על המרדכי לברכות. בראשית הספר צירף מאמר בשם "סנסן ליאיר" על אביו.
הבוחר בשמיטה - על הלכות שמיטה
שיחתן של אבות ותורתן של בנים - על פרקי אבות
אברהם יגל - על הספר "יגל יעקב" לרבי יעקב אבוחצירא
פירוש על חלק שלישי של הספר אעירה שחר - השלמה לפירוש רבי חיים רפאל שושנה
פירוש על האזהרות לשבועות
אשל אברהם בשפת הדיבור על נביאים וכתובים (20 כרכים)
אשל אברהם על ספר הכוזרי
אשל אברהם על מסכת דרך ארץ זוטא
אשל אברהם על מסכת ברכות
סידור תפילה. "אשל אברהם"
ספריו > ההדרות ספרים

לבד מכתיבת ספרים עסק גם בההדרת ספרים:
נבחר מכסף - כולל הערות מזקנו רבי יאשיהו פינטו
עיני אברהם לרבי אברהם צפיג
גדולת מרדכי לרבי מרדכי קורקוס ממראקש
הערות שוליים

↑  על תופעה זו ראו: לופו יעקב, ש"ס דליטא: ההשתלטות הליטאית על בני תורה ממרוקו. תל אביב, הוצאת הקיבוץ המאוחד, 2004
↑  טקס חלוקת פרסים לבני ישיבות נערך אתמול ע"י משרד הדתות, שערים, 16 בפברואר 1953.
↑  הודח ראש ישיבה על מעשים מגונים בתלמידים, מעריב, 7 במרץ 1984
↑  תלמידי הרב שהודח על מעשים מגונים זועמים על הרב שך, מעריב, 8 במרץ 1984
| --- | --- |
בקרת זהויות :  NLI: 987007310746005171  ISNI: 0000 0000 6876 0867  LCCN: nr95007846  NTA: 317669001  VIAF: 97418394   WorldCat (עם VIAF): 97418394
Dance, Kid, Dance

"Dance, Kid, Dance" ‏(בתרגום חופשי לעברית: "תרקוד, ילד, תרקוד") הוא סינגל של להקת הרוק האמריקאית שיינדאון. השיר הוא הסינגל השני מהאלבום השמיני של הלהקה, ששמו טרם הוכרז. השיר יצא לאור ב-24 בינואר 2025, כסינגל הרשמי השני מתוך האלבום.
שמו של סיבוב ההופעות של הלהקה ב-2025 נקרא על שם השיר.
תוכן השיר

השיר הוא ביקורת חברתית מחד, ואמירה אישית מאידך. הדובר בשיר מתלונן על ההתדרדרות ההולכת וגוברת של החברה, תוך שהוא מבקר את ההתמכרות לריגושים זולים ושטחיים, ואת ההתבודדות ההולכת וגדלה של הפרטים בחברה. מסר נוסף של השיר מדבר על התגברות על הפחדים והמוזרויות של האדם, במטרה להנות מהחיים ומה שהם מביאים עימם.
בראיון שנערך בסוף חודש ינואר ציין אריק בס כי השיר מדבר על העובדה שהחברה, לפחות זו האמריקאית, מסממת ילדים בתרופות נוגדות דיכאון, ריטלין, ודומיהם. בס ציין כי היה בר מזל בילדותו, כשאובחן בילדותו כסובל מהפרעת קשב וריכוז, ללא החלק של ההיפראקטיביות, ואמו סירבה שיטופל בריטלין, לשמחתו.
שיווק והפצה

ב-15 בינואר 2025 חלקה הלהקה בפוסט פייסבוק רשימת השמעה בשירות הזרמת המוזיקה ספוטיפיי שכללה מגוון רחב של שירים מסוגות שונות, אליה התלוותה ההמלצה "לתת למוזיקה להזיז אתכם". רשימת ההשמעה נקראה בשם D.K.D. Mixtape, בדיעבד ראשי התיבות של שם השיר.
ב-17 בינואר הודיעה הלהקה רשמית כי השיר ייצא לאור ב-24 בינואר, יחד עם סינגל נוסף, "Three Six Five" שהוכרז רשמית קודם לכן.
קבלה ומצעדים

עם צאתו נכנס השיר לרשימת ששת השירים החדשים המועדפים באתר הדירוג מדיהבייס, ויום לאחר מכן הגיע למקום הרביעי במצעד הרוק היומי של אייטונס.
ב-26 בינואר, יומיים לאחר צאתו, נכנס השיר למקום ה-35 במצעד ה-Active Rock של מדיהבייס. שבוע לאחר צאתו התברג במצעדי הבילבורד, במקום ה-11 במצעד הרוק והאלטרנטיב, ובמקום ה-14 במצעד הרוק המיינסטרימי.
|   ‏‏‏  מצעדים שבועיים (2025)> מדינה |   ‏‏‏  מצעדים שבועיים (2025)> מצעד |   ‏‏‏  מצעדים שבועיים (2025)> מיקום שיא |   ‏‏‏  מצעדים שבועיים (2025)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | US Mainstream Rock (Billboard) | 1 |  |
|  ארצות הברית | Active Rock (Mediabase) | 1 |  |
|  ארצות הברית | US Rock & Alternative Airplay (Billboard) | 8 |  |
|  ארצות הברית | US Rock Digital Song Sales (Billboard) | 4 |  |
|  ארצות הברית | US Alternative Digital Song Sales (Billboard) | 5 |  |
|  ארצות הברית | US Hot Hard Rock Songs (Billboard) | 3 |  |
|  ארצות הברית | US Digital Song Sales (Billboard) | 20 |  |
|  ארצות הברית | US Hot Rock & Alternative Songs (Billboard) | 36 |  |
הערות שוליים

↑  Shinedown drops two new singles, 'Three Six Five' & 'Dance, Kid, Dance', January 24, 2025, ABC Radio
↑  Gregory Adams, Hear SHINEDOWN's new songs “Dance, Kid Dance” and “Three Six Five", January 24, 2025, Revolver Magazine
↑  SHINEDOWN's ERIC BASS Reveals Lyrical Inspiration For Band's New Songs 'Three Six Five' And 'Dance, Kid, Dance', January 29, 2025, Blabbermouth
↑  Hear what songs Shinedown’s jamming to on D.K.D. Mixtape playlist, January 16, 2025, 105.7 The Point
↑  SHINEDOWN To Release Two New Singles, 'Three Six Five' And 'Dance, Kid, Dance', On Friday, January 18, 2025, Blabbermouth
↑  New Music Favorites, January 24, 2025, Mediabase
↑  #ThreeSixFive is #1 on US iTunes Rock, while #DanceKidDance is #4!, Shinedown Charts & News Instagram account, January 25, 2025
↑  #DanceKidDance debuts at #35 on the @MediabaseCharts Active Rock chart after only two days of airplay. It has earned 960K listeners, @shinedowncharts Twitter account
↑  @shinedown debuts ALL OVER the Billboard Airplay charts!, Shinedown Charts & News Twitter account, Febuary 2, 2025
↑  "Shinedown Chart History (Mainstream Rock)", Billboard
↑  Active Rock,  This Week: Jan 19 - Jan 25
| שיינדאון |
| --- | --- | --- |
| ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי | ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי |  |
| אלבומי אולפן | Leave a Whisper • Us and Them • The Sound of Madness • Amaryllis • Threat to Survival • Attention Attention • Planet Zero |  |
| מיני אלבומים (EP) | iTunes Session |  |
| סמית ומאיירס | Acoustic Sessions • Volumes, 1 & 2 |  |
| סרטים והופעות | Live from the Inside • Somewhere in the Stratosphere • Attention Attention |  |
| סינגלים | "Fly from the Inside" • "45" • "Simple Man" • "Burning Bright" • "Save Me" • "I Dare You" • "Heroes" • "Devour" • "Second Chance" • "Sound of Madness" • "If You Only Knew" • "The Crow & the Butterfly" • "Diamond Eyes (Boom-Lay Boom-Lay Boom)" • "Bully" • "Unity" • "Enemies" • "I'll Follow You" • "Adrenaline" • "Cut the Cord" • "State of My Head" • "Asking for It" • "How Did You Love" • "Devil" • "The Human Radio" • "Get Up" • "Monsters" • "Attention Attention" • "Atlas Falls" • "Planet Zero" • "The Saints of Violence and Innuendo" • "Daylight" • "Dead Don't Die" • "A Symptom of Being Human" • "Three Six Five"  • "Dance, Kid, Dance" |  |
מסכת פאה

ציור מתוך פירוש המשנה לרמב"ם, מסכת פאה, פרק ז' משנה ב', דפוס וילנה, 1880
מסכת פֵּאָה היא המסכת השנייה בסדר זרעים, לאחר מסכת ברכות. המסכת קרויה על שם מצוות פאה העוסקת בהקצאת חלק מהקמה בשדה (עוד לפני הקציר) עבור עניי העם, וכן עוסקת במתנות עניים וביניהן פאה, לקט ופרט, שכחה, עוללות ומעשר עני.
במסכת מפורטות בין השאר ההלכות הקשורות במצוות אלו, כגון למי מותר לקחת מהפאה, מה גדלו של החלק שצריכים להקצות לפאה, מתי מותר לעניים לקחת מהפאה, וכדומה.
כרוב המסכתות בסדר זרעים (למעט מסכת ברכות) אין למסכת פאה מקבילה בתלמוד הבבלי. מסכת פאה זמינה רק במשנה, תוספתא ותלמוד ירושלמי. בתלמוד הירושלמי, הפרק הראשון של מסכת זו כולל בתוכו הלכות תלמוד תורה ולשון הרע ועיקרו כולל דברי מוסר.
מיקומה של המסכת בסדר זרעים

בהקדמתו של הרמב"ם למשנה, מצוין כי הסיבה לכך שמסכת פאה היא המסכת הראשונה בסדר זרעים (מבין המסכתות העוסקת במצוות התלויות בארץ) היא מכיוון שמתנות העניים ניתנות עוד בשעת הגידול ואילו המצוות האחרות התלויות בארץ חלות לאחר הקציר או איסוף הפרי.
פרקי המסכת

אֵלּוּ דְּבָרִים (שש משניות) - שיעור הפאה, אלו גידולים חייבים בפאה.
אֵלּוּ מַפְסִיקִין (שמונה משניות) - מה נחשב לשדה נפרד לפאה? קצירת חצי שדה.
מַלְבְּנוֹת (שמונה משניות) - המשך מה נחשב לשדה, גודל שדה מינימלי לעניין מצוות שונות.
הַפֵּאָה (אחת עשרה משניות) - לקיחת הפאה, התחלת לקט.
גָּדִישׁ (שמונה משניות) - המשך לקט, התחלת שכחה.
בֵּית שַׁמַּאי (אחת עשרה משניות) - שכחה בתבואה.
כָּל זַיִת (שמונה משניות) - שכחה בפירות, פרט ועוללות.
מֵאֵימָתַי (תשע משניות) - מי רשאי לקחת מתנות עניים, נאמנות העניים לעניין מעשרות, מינימום נתינה לעני.
בסה"כ במסכת 69 משניות.
משניות מיוחדות

המשנה הראשונה במסכת פאה נאמרת בתפילה בנוסח האשכנזים לאחר ברכות התורה (בשילוב ברייתא המופיעה בתלמוד הבבלי, מסכת שבת קכז) כי היא משנה יסודית ביהדות[דרושה הבהרה], טעם נוסף נאמר היות שבסוף המשנה כתוב 'ועיון תפילה' ולכן אומרים זאת לפני התפילה. המשנה עוסקת במצוות שאין להם כמות מינימלית מהתורה ומציינת דרך אגב מצוות שיש להם שכר גם בעולם הזה וגם בעולם הבא.
אלו דברים שאין להם שיעור: הפאה, והביכורים, והראיון, וגמילות חסדים, ותלמוד תורה. ואלו דברים שאדם אוכל פרותיהן בעולם הזה, והקרן קיימת לו לעולם הבא: כיבוד אב ואם, וגמילות חסדים, והבאת שלום בין אדם לחברו; ותלמוד תורה כנגד כולם.
המשנה האחרונה במסכת פאה מברכת את העני אשר נמנע מלהזקק למתנות עניים על אף שהוא רשאי לקחת תוך ציון הפסוק: ”ברוך הגבר אשר יבטח בה', והיה ה' מבטחו” (ספר ירמיהו, פרק י"ז, פסוק ז').
פרשני המסכת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פרשני המסכת > על המשניות (פאה)

פירוש המשניות להרמב"ם - לרבי משה בן מימון.
פירוש רע"ב - לרבי עובדיה מברטנורא.
תוספות יום טוב - לרבי יום-טוב ליפמן הלר.
תפארת ישראל - לרבי ישראל ליפשיץ.
הלכתא גבירתא - לרבי ישראל ליפשיץ.
מלאכת שלמה - לרבי שלמה העדני.
פירוש רבינו יצחק בן מלכי צדק סימפונטי.
פירוש הרא"ש - לרבינו אשר.
פירוש רבינו שמשון - לרבי שמשון משאנץ.
משנה ראשונה - לרבי אפרים יצחק מפרמיסלה.
תוספות רע"ק - לרבי עקיבא איגר.
חדושי מהרי"ח - לרבי יואל חסיד מאמצ'יסלוב.
משנת רב יוסף - לרבי יוסף רייזין.
חדושי הג"מ רא"ג - לרבי אליהו גוטמכר.
גיליון מהרא"י - לרבי אברהם יונה יוונין מהורודנה.
יין הרקח - לרבי אלעזר רוקח.
אור גדול - לרבי ירוחם יהודה ליב פרלמן.
לחם שמים - לרבי יעקב אמדין.
הגהות וחדושי הרש"ש - לרבי שמואל שטראשון.
זרע יצחק - לרבי יצחק חיות אב"ד סקוליה.
לשון הזהב - לרבי דוד טעבל שיף מלונדון.
בית שאול - לרבי יוסף שאול נתנזון.
מלא הרועים - לרבי יעקב צבי יאליש.
משנת רב - לרבי ברוך תאומים פרנקיל אב"ד לייפניק.
תפארת יעקב - לרבי יעקב צבי שפירא אב"ד אסטרין.
הגהות וחדושים - לרבי משולם זלמן אשכנזי אב"ד לובלין.
שנות אליהו - להגאון מווילנה.
ראשון לציון ויש סדר למשנה - לרבי ישעיה פיק ברלין.
חדושי מהרש"א - לרבי שמואל אליעזר אידלש.
הגהות וחדושים - לרבי אלעזר משה הורוויץ.
מראה כהן - לרבי בצלאל הכהן מווילנה.
מצור דבש - לרבי דוד צימרינג.
אמרי המז"ג - לרבי מאיר זאב גולדברגר.
גליונות קהילות יעקב - לרבי יעקב ישראל קניבסקי.
פרשני המסכת > על תלמוד ירושלמי (פאה)

פירוש פני משה - לרבי משה מרגלית.
הגהות הגר"א - להגאון מווילנה.
נר מערבי (כולל מסורת הש"ס, עין משפט ונר מצווה) לרבי יוסף שאול נתנזון.
גיליון אפרים - לרבי אפרים דב הכהן לאפ אבד"ק וורז'בלובה.
שערי ירושלמי - לרבי דב בריש אשכנזי אבד"ק לובלין.
פרשני המסכת > על תוספתא (פאה)

מנחת בכורים - לרבי שמואל אביגדור תּוֹסְפָאָה.
מצפה שמואל - לרבי שמואל אביגדור תּוֹסְפָאָה.
חסדי דוד - לרבי דוד פארדו.
הגהות הגר"א - להגאון מווילנה.
בנוסף לפרשני המשנה והירושלמי הקלאסיים פורש התלמוד הירושלמי על מסכת פאה על ידי הרב עדין אבן ישראל (שטיינזלץ) במסגרת פירושו על התלמוד (תלמוד שטיינזלץ). הפירוש נדפס בתשמ"ח (1988) ונכון ל-2019, זו המסכת היחידה מהתלמוד הירושלמי שפורשה במסגרת מפעל זה.
הערות שוליים

↑  בתלמוד ירושלמי דפוס ראשון (דפוס דניאל בומברג, ונציה) הכתיב: פיאה.
↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
↑  הפירוש נכתב בשיתוף הרב אריאל הולנד והרב מנחם פרומן.
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
שלומי הייזלר

שלומי הייזלר (נולד ב-4 בספטמבר 1973, ח' באלול ה'תשל"ג) הוא איש ציבור ישראלי. כיהן כמנכ"ל משרד האוצר. כראש מטה התכנון הלאומי.
ביוגרפיה

הייזלר נולד וגדל בירושלים, עד שעבר בשנת 1996 לבית שמש.
למד בבית הספר חורב, ואחר כך בישיבה התיכונית נתיב מאיר. בהמשך למד בישיבת ההסדר הר עציון שבאלון שבות. ב-1992 התגייס לצה"ל ושירת בחיל תותחנים.
את שירותו הציבורי החל ב-2002 בפרקליטות המדינה במחלקה האזרחית בפרקליטות מחוז ירושלים.
מ-2007 הוא שימש פרקליט במחלקה הפיסקלית בפרקליטות המדינה, שמטפלת בעיקר בענייני אכיפה אזרחית ופלילית של תחום המיסים. הוא נכנס לתחום הנדל"ן כאשר מונה ב-2010 למפקח בכיר על רישום מקרקעין בירושלים והדרום.
בשנת 2015 מונה לתפקיד מנהל הרשות לרישום והסדר זכויות מקרקעין במשרד המשפטים (הטאבו), תפקיד שבו שימש במשך שש שנים.
בשנת 2022 בממשלת ישראל השלושים ושש, מונה על ידי שרת הפנים דאז איילת שקד, לראש מטה התכנון הלאומי. אשר במסגרת תפקידו משמש גם כיו"ר המועצה הארצית לתכנון ובנייה ויו"ר הוועדה לתשתיות לאומיות.
ב-15 בינואר 2023 בממשלת ישראל השלושים ושבע, מונה הייזלר על ידי שר האוצר בצלאל סמוטריץ' למנכ"ל משרד האוצר, והוא נכנס לתפקידו ב-22 בינואר. בתחילת פברואר 2025 פרש מתפקידו.
להייזלר תואר ראשון ושני במשפטים.
חיים אישיים

הייזלר נשוי למיכל ואב לחמישה. מתגורר בבית שמש.
הערות שוליים

↑  משרד האוצר, עו"ד שלומי הייזלר, באתר gov.il, ‏15 בינואר 2023
↑  הדרך מגוש עציון למגזר הציבורי, באתר צירעלילתי
↑  חזקי ברוך, הממשלה אישרה: שלומי הייזלר מונה למנכ"ל משרד האוצר, באתר ערוץ 7, 15 בינואר 2023
↑  יהודה שרוני‏, כאוס באוצר: המנכ"ל הקודם עזב, ולא ברור אם המינוי הבא יאושר, באתר וואלה, 5 בפברואר 2025
Three Six Five

"Three Six Five" ‏("365") הוא סינגל של להקת הרוק האמריקאית שיינדאון. השיר הוא הסינגל הראשון מהאלבום השמיני של הלהקה, ששמו טרם הוכרז. השיר יצא לאור ב-24 בינואר 2025, כסינגל הרשמי הראשון מתוך האלבום.
תוכן השיר

השיר הוא שיר געגועים, במסגרתו מספר הזמר על החרטה שהוא מרגיש על כי לא הצליח לשמור על מערכת היחסים שלו שהתפרקה לאורך השנה האחרונה, ועל תקוותו כי במהלך השנה הבאה יצליח להחזיר את הגלגל לקדמותו. במהלך הפזמון החוזר מציין הדובר כי "אם הייתי יכול לתפוס טרמפ על מכונת זמן, הייתי מביא אותך איתי לכאן, ולא הייתי צריך לראות אותך נעלמת", ומסיים בתקווה לעתיד במילים "הרבה יכול לקרות בשנה".
המסר שמעביר השיר הוא שעל האדם להפסיק לבזבז זמן, ועליו להתמקד ברגעים שמביא עמו ההווה.
בראיון שנערך בסוף חודש ינואר ציין אריק בס כי השיר נכתב על רקע כמה אובדנים שחווה בחייו, ביו השאר מותו של אביו, גיסתו שנפטרה לאחר מאבק ממושך בסרטן, דודתו שאותה הגדיר כאמו השנייה, ודאג מק'קין שהיה המנטור שלו. כל אלו נפטרו במרוצת תקופה של שנתיים, ולכן המשפט החוזר בשיר "הרבה יכול לקרות בשנה" ("A Lot Can Happen in a Year"). בס ציין כי השיר אישי מאוד, והוא בעל משמעות רבה עבורו.
הפצה

ב-9 בנובמבר 2024 ביצעה הלהקה את השיר לראשונה בהופעה במסה, אריזונה.
בערב חג המולד פרסמה הלהקה טיזר בחשבון האינסטגרם שלה, ובו התאריך 1 בינואר, ואחריו תמונות של חברי הלהקה באולפן הקלטות. בהמשך רמזה הלהקה בסטורי כי השיר 365 מוכן להפצה. בסופו של דבר הוציאה הלהקה ב-1 בינואר 2025 רק את הפזמון של השיר ברשתות החברתיות ואתגרה את עוקביה להשתמש בו כרקע לפוסט סיכום שנה.
ב-17 בינואר 2025 הודיעה הלהקה רשמית כי השיר ייצא לאור ב-24 בינואר, יחד עם סינגל נוסף, "Dance, Kid, Dance".
קבלה ומצעדים

עם צאתו נכנס השיר לרשימת שמונת השירים החדשים בעלי הסיכוי הרב ביותר להפוך ללהיטים בחברת Sirius XM, ויום לאחר מכן הגיע למקום הראשון במצעד הרוק היומי של אייטונס.
שבוע לאחר צאתו התברג במצעדי הבילבורד, במקום ה-33 במצעד האלטרנטיב איירפליי, במקום ה-35 במצעד הרוק והאלטרנטיבי, ובמקום ה-44 במצעד האקטיב רוק של מדיהבייס. מעט לאחר מכן נכנס גם למצעד הרוק המיינסטרימי של הבילבורד, למרות שלא הופץ רשמית לתחנות המשדרות שירי רוק.
|   ‏‏‏  מצעדים שבועיים (2025)> מדינה |   ‏‏‏  מצעדים שבועיים (2025)> מצעד |   ‏‏‏  מצעדים שבועיים (2025)> מיקום שיא |   ‏‏‏  מצעדים שבועיים (2025)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | US Alternative Rock (Billboard) | 35 |  |
|  ארצות הברית | Active Rock (Mediabase) | 44 |  |
|  ארצות הברית | US Rock & Alternative Airplay (Billboard) | 29 |  |
|  ארצות הברית | US Rock Digital Song Sales (Billboard) | 1 |  |
|  ארצות הברית | US Alternative Digital Song Sales (Billboard) | 2 |  |
|  ארצות הברית | US Digital Song Sales (Billboard) | 10 |  |
|  ארצות הברית | US Hot Alternative Songs (Billboard) | 25 |  |
|  ארצות הברית | US Hot Rock & Alternative Songs (Billboard) | 34 |  |
|  ארצות הברית | US Adult Pop Airplay (Billboard) | 24 |  |
הערות שוליים

↑  Gregory Adams, Hear SHINEDOWN's new songs “Dance, Kid Dance” and “Three Six Five", January 24, 2025, Revolver Magazine
↑  SHINEDOWN's ERIC BASS Reveals Lyrical Inspiration For Band's New Songs 'Three Six Five' And 'Dance, Kid, Dance', January 29, 2025, Blabbermouth
↑  Carl Craft, New Shinedown Song Debuted In Arizona, November 14, WRAT 95.9
↑  Shinedown posts New Year’s Day teaser, December 24, 2024, 105.7 The Point
↑  אוסף סרטוני אינסטגרם המתארים את יצירת האלבום
↑  פזמון השיר שיצא באינסטגרם ב-1 בינואר 2025
↑  SHINEDOWN To Release Two New Singles, 'Three Six Five' And 'Dance, Kid, Dance', On Friday, January 18, 2025, Blabbermouth
↑  New Music Friday on Hitbound, January 24, 2025, Sirius XM
↑  #ThreeSixFive is #1 on US iTunes Rock, while #DanceKidDance is #4!, Shinedown Charts & News Instagram account, January 25, 2025
↑  @shinedown debuts ALL OVER the Billboard Airplay charts!, Shinedown Charts & News Twitter account, Febuary 2, 2025
| שיינדאון |
| --- | --- | --- |
| ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי | ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי |  |
| אלבומי אולפן | Leave a Whisper • Us and Them • The Sound of Madness • Amaryllis • Threat to Survival • Attention Attention • Planet Zero |  |
| מיני אלבומים (EP) | iTunes Session |  |
| סמית ומאיירס | Acoustic Sessions • Volumes, 1 & 2 |  |
| סרטים והופעות | Live from the Inside • Somewhere in the Stratosphere • Attention Attention |  |
| סינגלים | "Fly from the Inside" • "45" • "Simple Man" • "Burning Bright" • "Save Me" • "I Dare You" • "Heroes" • "Devour" • "Second Chance" • "Sound of Madness" • "If You Only Knew" • "The Crow & the Butterfly" • "Diamond Eyes (Boom-Lay Boom-Lay Boom)" • "Bully" • "Unity" • "Enemies" • "I'll Follow You" • "Adrenaline" • "Cut the Cord" • "State of My Head" • "Asking for It" • "How Did You Love" • "Devil" • "The Human Radio" • "Get Up" • "Monsters" • "Attention Attention" • "Atlas Falls" • "Planet Zero" • "The Saints of Violence and Innuendo" • "Daylight" • "Dead Don't Die" • "A Symptom of Being Human" • "Three Six Five"  • "Dance, Kid, Dance" |  |
תל שלף

בית מוסא שאהין, צילום רחפן
תל שָלָף (או תל אֶ-שַׁלַאף) הוא תל בתחום העיר רחובות, ממערב לשכונת כפר גבירול, אשר יש המזהים אותו עם אלתקה, מערי הלויים של נחלת שבט דן.
בית מוסא שאהין בתל שלף
מיקום

התל יושב על גבעת כורכר נמוכה המתנשאת 18 מטר מעל סביבתה, דרומית מערבית לשכונת כפר גבירול ברחובות, בצדו השני של כביש 411. התל נמצא מצפון למושב גאליה שבמועצה אזורית גן רווה, וממזרח לנחל גמליאל.
ממצאים

בסקר ארכאולוגי נמצאו בתל ובסביבתו ממצאים החל מתקופת הברונזה הקדומה. באתר נמצאו ממצאים מהתקופה הכנענית (ברונזה תיכונה) כולל חרסים ושבר משקוף עם הירוגליפים. כן נמצאו ממצאים מהתקופה הישראלית (ברזל), בהם כתובות עבריות מתקופת מלכי יהודה ושרידי בנייה הכוללים חומה רחבה. בתל נמצאו ממצאים גם מהתקופה הפרסית.
על גבעה נוספת במרחק של כ-600 מטר מצפון מערב לתל שָׁלָף נמצאו ממצאים נוספים מתקופת הברונזה והברזל.